En 60-årig polak troede, han var smart, da han under onsdagens DHL-stafet skar et telt op og stjal værdigenstande for 12.500 kroner. I teltet opbevarede løberne deres mobiltelefoner og andre værdigenstande. Det var dog en kort fornøjelse for tyven. Kort efter tyveriet kunne man nemlig hurtigt finde frem til ham, da en af de stjålne telefoner var en iPhone med sporing. Han blev tilbageholdt indtil han blev hentet af en politipatrulje. Det fortæller vagtchefen ved Nordjyllands Politi. Manden fremstilles i grundlovsforhør torsdag med henblik på en straksdom og udvisning fra Danmark.

Opsummering:
En polsk tyv stjal værdier for 12.500 kroner til DHL-stafet.